FI Euroopan unionin virallinen lehti C 137/27

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Parentis Maritime Sud) koskevasta hakemuksesta)

(ETA:n kannalta merkityksellinen teksti)

(2015/C 137/04)

Yritykset Red Rio Petroleum Ltd., jonka päätoimipaikan osoite on No. 69, 9 Albert Embankment, London SE1 7HD, Yhdistynyt kuningaskunta, ja Saturn Petroleum Ltd. (TM Services (UK) Ltd.), jonka päätoimipaikan osoite on 5 Charterhouse Sq, London EC1M 6PX, Yhdistynyt kuningaskunta, ovat 30. kesäkuuta 2014 hakeneet viideksi vuodeksi yksinomaista lupaa tavanomaisten nestemäisten tai kaasumaisten hiilivetyjen etsintään (ns. Parentis Maritime Sud -lupa) alueella, joka kuuluu Landesin ja Pyrénées-Atlantiquesin departementteihin.

Kyseistä aluetta rajaavat seuraavia kulmapisteitä yhdistävät suorat linjat:

Kulmapiste RGF93 – Nollapituuspiirinä Greenwichin pituuspiiri A Piste, jossa leveyspiiri 44°06′00″ leikkaa Ranskan ja Espanjan talousalueiden välisen rajaviivan B Piste, jossa leveyspiiri 44°06′00″ leikkaa Ranskan Atlantin rannikon rantaviivan. C Piste, jossa Ranskan Atlantin rannikon rantaviiva leikkaa Ranskan ja Espanjan välisen rajan

Näin määritetty pinta-ala on noin 3 587 km2.

Hakemusten esittäminen ja luvan myöntämisperusteet

Parentis Maritime Sud -lupahakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty etsimisluvista ja maanalaisista varastoista 2. kesäkuuta 2006 annetun asetuksen 2006-648, sellaisena kuin se on muutettuna, 4 ja 5 §:ssä (Ranskan tasavallan virallinen lehti, 3.6.2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 joulukuun 30. päivänä 1994 sivulla 11 julkaistussa ilmoituksessa hiilivetyjen etsimislupien hankkimisesta Ranskassa ja joista säädetään Ranskan 2. kesäkuuta 2006 etsimisluvista ja maanalaisista varastoista antamassa asetuksessa 2006-648, sellaisena kuin se on muutettuna (Ranskan tasavallan virallinen lehti, 3.6.2006).

Kilpailevat hakemukset on toimitettava ekologian, energian ja kestävän kehityksen ministeriöön jäljempänä ilmoitettuun osoitteeseen. Päätökset Parentis Maritime Sud -lupahakemuksesta ja kilpailevista hakemuksista tehdään viimeistään 16. elokuuta 2016.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) – L. 161-1 §:ään ja L. 161-2 §:ään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen N:o 2006-649 (Ranskan tasavallan virallinen lehti, 3.6.2006).

Lisätietoja on saatavissa ekologian, energian ja kestävän kehityksen ministeriöstä seuraavasta osoitteesta: Bureau exploration et production des hydrocarbures, Tour Séquoia, 1 place Carpeaux, 92800 Puteaux, Ranska, p. +33 140819527.

Yllämainittuihin säädösteksteihin voi tutustua Légifrance-verkkosivustolla osoitteessa http://www.legifrance.gouv.fr

(1) EYVL L 164, 30.6.1994, s. 3.